Porta Nuova (Palermo)

Ang Porta Nuova ay isang monumental na tarangkahan ng lungsod ng Palermo. Ito ay kumakatawan sa pasukan ng Cassaro (ang pangunahin at pinakalumang kalye ng lungsod) mula sa Corso Calatafimi (ang daan patungong Monreale) at matatagpuan sa tabi ng Palazzo dei Normanni, ang palasyo ng hari ng Palermo. Ang tarangkahan ay itinayo upang ipagdiwang ang pananakop ni Carlos V sa Tunis (1535) at ang kaniyang pagbisita sa kabesera ng Kaharian ng Sicilia. Kasaysayan Ayon sa historyador na si Tommaso Fazello, ang orihinal na tarangkahan ay itinayo noong ika-15 siglo. Ang gusali ay unang tinawag na "Porta dell'Aquila" (Tarangkahan ng Agila), ngunit nasanay ang mga tao sa Palermo na tawagin itong "Porta Nuova" ("Bagong Tarangkahan"). Matapos ang pananakop ni Charles V sa Tunis, dumating ang Emperador sa Sicilia. Pumasok siya sa Palermo sa pamamagitan ng gate na ito noong ika-13 ng Setyembre 1535. Upang gunitain ang pangyayaring ito, nag-utos ang Senado ng Palermo na muling itayo ang gate sa mas marangyang estilo. Sinimulan ng Virey ng Sicilia na si Marcantonio Colonna ang pagtatayo noong 1583. Natapos ang tarangkahan noong 1584. Pinalitan ito ng Virey ng pangalang "Porta Austriaca" (Tarangkahang Austriako). Dahil dito, tinawag din ang gusali na "Porta Imperiale" (Tarangkahang Imperyal). Ngunit gayunpaman, patuloy na ginagamit ang pangalang " Porta Nuova ". Tingnan din Cassaro Corso Calatafimi Piazza Indipendenza Porta Felice Mga sanggunian Mga panlabas na link May kaugnay na midya ang Porta Nuova (Palermo) sa Wikimedia Commons (sa Italyano) History of the gate - Provincia Regionale di Palermo